nahid-hub/BLUGE-bengali-wikipedia-section-title-prediction huggingface dataset:
জমিদার বাড়িটি ৩টি ভবন, একটি দুর্গা মন্দির, বাবুর দীঘি নামে একটি বিশাল দীঘি, দীঘির মধ্যে একটি শান বাঁধানো ঘাট ও একটি দরবার হল নিয়ে গঠিত। এছাড়াও কড়ৈতলী বাজারের মধ্যস্থানে শ্মশানকালী মন্দির রয়েছে। মূল ভবনটি (১নং ভবন) ছিল জমিদারদের বসবাসের জন্য। আর ২নং ও ৩নং ভবন ব্যবহার করা হতো মালামাল ও প্রজাদের সাজা (কারাগার) দেওয়ার জন্য। মূল ভবনটি (১নং ভবন) ৩ তলা বিশিষ্ট। আর ২নং ও ৩নং ভবন ২ তলা বিশিষ্ট। এছাড়াও এই বাড়িটিতে একটি সুড়ঙ্গপথ রয়েছে জমিদারদের আত্মগোপন করার জন্য। কিন্তু বর্তমানে এটি বালু দিয়ে বন্ধ করে দেওয়া হয়েছে। লোকমুখে কথিত আছে এখানে একটি আঁধার মানিক (গুপ্তধন রাখার ঘর) রয়েছে।

সঠিক অনুচ্ছেদ শিরোনাম কোনটি?
titleA. যাওয়ার মাধ্যম
titleB. বাড়ির অবকাঠামো
titleC. বর্তমান অবস্থা
titleD. উৎপত্তি ও ইতিহাস
উত্তর: titleB
পুতুল প্রস্তুত করার জন্যে অনুপমা প্রধানত বিভিন্ন রকম কাঠের সংমিশ্রণ ব্যবহার করেন। সাধারণত, বুরুগা বা শাল্মলী গাছের রেশম সুতি কাঠ দিয়ে পুতুলের মুখ তৈরি করা হয়। অনুপমার পুতুলের বৈশিষ্ট্য হল বড় চোখ সহ বড় মুখ। দেহ এবং বিভিন্ন দেহসন্ধিগুলো স্থানীয় আলে, নিম এবং হোঙ্গে নামক স্থানীয় ঘন কাঠের দ্বারা প্রস্তুত করা হয়। মুখ এবং দেহ প্রস্তুত হয়ে গেলে চরিত্রটির বৈশিষ্ট্যগুলির মূল অনুভূতি মুখাবয়বে খোদাই করে প্রকাশ করা হয়। পুতুলের হাতগুলিও চরিত্রের মূল উদ্দেশ্য বোঝাতে ব্যবহৃত হয়, যেমন নর্তকীর জন্য মুদ্রা, যোদ্ধার জন্য মুষ্টি, স্বর্গীয় সত্তার জন্য আলপদ্ম, দেবতাদের ত্রিপতাকা ইত্যাদি আরও অনেক কিছু। সমস্ত প্রধান চরিত্রগুলির জন্যে পোশাক এবং আভরণও নির্মাণ করেন অনুপমা এবং তাঁর সহযোগীরা। 
এছাড়াও অনুপমার কাছে ভারত ও বিশ্বের পাঁচ সহস্রাধিক পুতুলের সংগ্রহ রয়েছে যা বেঙ্গালুরুতে প্রদর্শিত হয়।

সঠিক অনুচ্ছেদ শিরোনাম কোনটি?
titleA. শৈশব ও ব্যক্তিগত জীবন
titleB. কর্মজীবন
titleC. পুতুল প্রস্তুতি
titleD. বিখ্যাত প্রযোজনা
উত্তর: titleC
কালের স্বাক্ষী বহনকারী গোমতীর তীরে গড়ে দিওড় ইউনিয়ন হল একটি ঐতিহ্যবাহী অঞ্চল। কাল পরিক্রমায় আজ দিওড় ইউনিয়ন , সরকার ও বিভিন্ন বেসরকারী প্রতিষ্ঠান, স্থানীয গণ্যমান্য ব্যক্তির সহযোগীতায় আজ দিওড় ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সুউজ্জ্বল।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. গুরুত্বর্পূণ স্থান
titleD. বন এলাকা
উত্তর: titleA
বাইবেল হল খ্রিস্ট ধর্মাবলম্বীদের প্রধান ধর্মগ্রন্থ। বাইবেল (বিবলজ) শব্দটি উদ্ভুত হয়েছে বা 'পাওযা' গ্রীক বিবলিয়া শব্দ থেকে, যার অর্থ 'একটি পুস্তক'। এটি প্যাপিরাস গাছের ছাল। বাইবেল হচ্ছে "শাস্ত্র" "লিপি বা পুস্তক", "ঈশ্বরের বাক্য"। বাইবেল হলো ৬৬টি পুস্তকের একটি সংকলন, যা দুটি প্রধান ভাগে বিভক্ত— ৩৯টি পুস্তক সম্বলিত পুরাতন নিয়ম বা ওল্ড টেস্টামেন্ট, এবং ২৭টি পুস্তক সম্বলিত নতুন নিয়ম বা নিউ টেস্টামেন্ট। খ্রিস্টধর্মমতে, ১৬০০ বছরেরও বেশি সময় ধরে ৪০জন লেখক বাইবেল রচনা করেছিলেন। এরা ছিলেন পৃথিবীর বিভিন্ন অংশের বিভিন্ন লোক। বাইবেলের মুখ্য বিষয়বস্তু বা কেন্দ্রমণি হলেন যীশু। পুরাতন নিয়ম মূলত হিব্রু ভাষায় লিখিত, তবে দানিয়েল ও ইষ্রা পুস্তক দুটির কিছু অংশ অরামীয় ভাষায় লিখিত। নুতন নিয়ম গ্রীক ভাষায় রচিত। বিভিন্ন শ্রেণী পেশার মানুষ এই বাইবেল লিখেছেন। খ্রিস্টানগণ বিশ্বাস করেন, এই বাইবেল রচনা হয়েছিল খ্রিস্টীয় ত্রিত্ববাদের অন্যতম পবিত্র আত্মার সহায়তায়। পৃথিবীর অনেক ভাষায় বাইবেল অনুবাদ হয়েছে। বাইবেলে বলা হয়েছে যে মানুষের গুনাহ্‌ থেকে নাজাত করার জন্য ঈশ্বর তার মনোনিত ব্যক্তি যীশুকে দুনিয়াতে প্রেরণ করেন। যে কেউ যীশুর প্রতি বিশ্বাস করে এবং পাপ মাফ পাবার জন্য ক্ষমা প্রার্থনা করে ঈশ্বরের দিকে ফেরে সেই মুক্তি পায়। বাইবেলের ইউহোন্না খন্ডের ১৪ রুকু ৬ আয়াতে বলা হয়েছে, "আমিই (যীশুই) পথ, সত্য আর জীবন। আমার মধ্য দিয়ে না গেলে কেউই পিতার কাছে (অর্থাৎ ঈশ্বরের কাছে) যেতে পারে না।" ইসলাম ধর্মে "বাইবেল" বলে কোনো ধর্মগ্রন্থের উল্লেখ পাওয়া যায় না। উল্লেখ পাওয়া যায়, ঈশ্বরের বাণীবাহক ঈসার [আ.] প্রতি অবতীর্ণ ইঞ্জিল নামক ধর্মগ্রন্থের। কুরআনে বর্ণিত ঈসাকেই বাইবেলে যীশু বলা হয়। তবে মুসলিমরা বিশ্বাস করে বাইবেল আল্লাহর গ্রন্থ ইনযিলের পরিবর্তিত গ্রন্থ। কারণ মুসলিম ধারণা মতে, খ্রিস্টান পন্ডিতরা ইনযিলে পরিবর্তন সাধন করেছে।

সঠিক অনুচ্ছেদ শিরোনাম কোনটি?
titleA. অভিধর্ম পিটক
titleB. বেদ
titleC. বাইবেল
titleD. ত্রিপিটক
উত্তর: titleC
রিচার্ড বেঞ্জামিন ১৯৩৮ সালের ২২শে মে নিউ ইয়র্ক সিটিতে জন্মগ্রহণ করেন। তার পিতা স্যামুয়েল রজার বেঞ্জামিন (১৯১০-১৯৯৭) ছিলেন একজন গার্মেন্টস কর্মী এবং মাতা চেলসি অ্যাঞ্জেলিনা বেঞ্জামিন (জন্ম: রবার্টস; ১৯১৩-১৯৫৯) ছিলেন একজন গৃহকর্মী। তারা দুজনেই ইহুদি ছিলেন। রিচার্ড হাই স্কুল অব পারফরমিং আর্টসে পড়াশুনা করেন এবং পরে নর্থওয়েস্টার্ন বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি মঞ্চনাটকের সাথে যুক্ত হন এবং নর্থওয়েস্টার্ন থিয়েটার স্কুলে পড়াশুনা করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. জীবনী
titleC. বিবাহ ও অভিনয়ের সূচনা
titleD. পরিচালনা
উত্তর: titleA
সিরাজ হক এ যাবত ১৭টি বই প্রকাশের মাধ্যমে সাহিত্য ভান্ডারকে সমৃদ্ধ করেছেন। হবিগঞ্জ তথা বাংলাদেশের সাহিত্য অঙ্গনে তার পদচারণা ছিল মুখরিত। জাতীয় পর্যায়ে শিক্ষাবিদ, কবি, লেখক সাহিত্যিক, ঔপন্যাসিক সকলেই হকের লেখার ধরন ও মূল্যায়নে ছিল পঞ্চমুখ। হবিগঞ্জের আঞ্চলিক ভাষা নিয়ে তার গবেষণাধর্মী রচনাটি একটি অমূল্য সংযোজন। হবিগঞ্জের আঞ্চলিক ভাষা নিয়ে গবেষণাধর্মী রচনাটি অধ্যক্ষ সিরাজ হককে স্মরণীয় করে রাখবে।
প্রকাশিত অন্যান্য গ্রন্থের মধ্যে উল্লেখযোগ্য হল, "বাংলা পদ্ধতি ও রচনাবলী", "মাতৃভাষা ও রচনাবলী", "ইতিহাস শিক্ষাদান পদ্ধতি", "চারু ও কারু শিল্প", "স্বাস্থ্য শিক্ষা", "অংক শিক্ষা পদ্ধতি", "প্র্যাকটিস টিচিং গাইড", "শিল্প-সাহিত্যের কথা", "একান্ত ভাবনা"।
সঠিক অনুচ্ছেদ শিরোনাম কোনটি?
titleA. অবসর জীবন
titleB. সাহিত্যে অবদান
titleC. চাকুরী জীবন
titleD. মৃত্যু
উত্তর: titleB
দিল্লির জলবায়ু মৌসুমি বায়ু প্রভাবিত আর্দ্র উপক্রান্তীয় প্রকৃতির। এখানে শীত ও গ্রীষ্মকালের তাপমাত্রা ও বৃষ্টিপাতের পরিমাণে বিরাট পার্থক্য থাকে। গ্রীষ্মে থেকে শীতে তাপমাত্রা ওঠানামা করে। দিল্লির বৈশিষ্ট্য দীর্ঘ উষ্ণ গ্রীষ্মকাল এবং শুষ্ক শীতল শীতকাল। এপ্রিল থেকে অক্টোবর পর্যন্ত এখানে গ্রীষ্মকাল থাকে। গ্রীষ্মের মাঝামাঝি সময়ে বৃষ্টিপাত হয়। নভেম্বরে শীতের শুরু। জানুয়ারি মাসে প্রচণ্ড শীত পড়ে। বার্ষিক গড় তাপমাত্রা । মাসিক দৈনিক গড় তাপমাত্রা -এর মধ্যে ওঠানামা করে। দিল্লির সর্বাধিক তাপমাত্রা নথিবদ্ধ হয়েছিল । নথিবদ্ধ সর্বনিম্ন তাপমাত্রা হল . দিল্লি মহানগর অঞ্চলের নথিবদ্ধ সর্বোচ্চ ও সর্বনিম্ন তাপমাত্রা হল যথাক্রমে ও । বার্ষিক গড় বৃষ্টিপাতের পরিমাণ । জুলাই-অাগস্ট মাসেই সর্বাধিক বৃষ্টি হয়ে থাকে। 

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক ও সংস্থা
titleB. দর্শনীয় স্থান
titleC. জলবায়ু
titleD. ধর্ম
উত্তর: titleC
মেসোমণ্ডল সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্র্যাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত।উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়।তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়।মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৯০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারণে জলীয় বাষ্প জমাট বাঁধে।

সঠিক অনুচ্ছেদ শিরোনাম কোনটি?
titleA. মেসোমণ্ডল
titleB. এক্সোমণ্ডল
titleC. বায়ুমণ্ডলের গঠন
titleD. তাপমণ্ডল
উত্তর: titleA
আনুশকার মূলত মডেলিং জগতে বড় হওয়ার আশা থাকলেও ছায়াছবির জন্য কোন বড় আকাঙ্খার ছিল না। তিনি ল্যাকমে ফ্যাশন সপ্তাহ সময়ে তার মডেলিং জীবন শুরু করেন "ওয়েন্ডেল রডরিক্স" এর লেস ভ্যাম্পর এর জন্য একজন মডেল হিসেবে এবং তাকে স্প্রিং সামার ০৭ এর জন্য তাকে বাছাই করা হয়। তারপর থেকে তিনি "সিল্ক এন্ড শাইন", "হুইসপার", নাথিলা জুয়েলারী এবং ফিয়েট পিয়েলা" এর জন্য প্রচারণার কাজ করেন।
তার প্রথম অভিনীত চরিত্র ছিল আদিত্য চোপড়ার "রাব নে বানা দে জোড়ি" (২০০৮) সালে নির্মিত বলিউড বাদশাহ শাহরুখ খান এর বিপরীতে। তার অভিনয় দক্ষতার জন্য চলচ্চিত্র সমালোচক "তরন আদর্শ" জানান, "অনুষ্কা চরিত্র চমৎকার এবং একটি আত্মবিশ্বাসী অভিনয়ের মাধ্যমে নিজেকে প্রকাশ করেছেন; এটা অভিনেতা শাহরুখ এর সাথে পর্দায় অভিনয় করা কোন ছোট কৃতিত্ব নয় এবং অনুষ্কা শুরু থেকে শেষ পর্যন্ত খুব ভালভাবে এটি পরিচালনা করতে পেরেছেন।" ছবিতে ইতিবাচক মন্তব্য লাভ করে এবং বছরের ব্লকবাস্টার ছবির ঘোষণা করা হয়। এছাড়াও বছরের শেষ নাগাদ সময়ে দ্বিতীয় সর্বোচ্চ ব্যাবসাসফল ছবির মর্যাদা লাভ করে।

তার দ্বিতীয় চলচ্চিত্র "বদমাশ কোম্পানী", এছাড়াও যশ রাজ ফিল্মস অধীন, ২০১০ সালের ৭ মে মুক্তি পায়।

সঠিক অনুচ্ছেদ শিরোনাম কোনটি?
titleA. ২০০৮–১০: অভিষেক এবং ব্রেকথ্রু
titleB. ২০১৫-২০১৬: কর্মজীবনের সম্প্রসারণ
titleC. প্রাথমিক জীবন এবং পটভূমি
titleD. আর্থিক প্রতিপত্তি
উত্তর: titleA
যদি হার্নিয়া ছোট থাকে এবং কোনো সমস্যা সৃষ্টি না করে তাহলে চিকিৎসকরা অনেক সময পর্যবেক্ষণ করার কথা ও অপেক্ষা করা কথা বলেন। কিন্তু হার্নিয়া যদি বড় হতে থাকে এবং ব্যথা হয় তাহলে অস্বস্তি দূর করতে ও মারাত্মক জটিলতা প্রতিরোধ করতে চিকিৎসকরা সাধারণত অপারেশন করে থাকেন।

হার্নিয়ার দু’ধরনের সাধারণ অপারেশন করা হয়ঃ যথা হার্নিয়োর‌্যাফি ও হার্নিয়োপ্লার্স্টি

সঠিক অনুচ্ছেদ শিরোনাম কোনটি?
titleA. জটিলতা
titleB. চিকিৎসা
titleC. হার্নিয়োর‌্যাফি
titleD. হার্নিয়োপ্লার্স্টি
উত্তর: titleB
উপমহাদেশের এই অঞ্চলের প্রাগৈতিহাসিক উপাদানের প্রমাণ আবিষ্কারের ঘটনা দূর্লভ হলেও চট্টগ্রাম বিশ্ববিদ্যালয় জাদুঘর শুরুর দিক থেকেই প্রাগৈতিহাসিক প্রত্নতত্ত্ব সংগ্রহের বিষয়ে সচেতন ভূমিকা রাখে এবং 'প্রাগৈতিহাসিক ও প্রত্নতাত্ত্বিক গ্যালারি' সংগ্রহশালা শুরু করে। এই গ্যালারি সংগ্রহশালায় একাধিক পোড়ামাটির ফলক, ধাতুচিত্র, অলংকৃত ইট, কাদামাটির মূর্তি, প্রাচীন মুদ্রা, জপমালা এবং মৃতশিল্প প্রদর্শনের ব্যবস্থা রয়েছে। চট্টগ্রাম মহানগরের নাসিরাবাদ পাহাড় হতে প্রাপ্ত টার্সিয়ারি যুগের একটি মৎস-জীবাশ্ম উপহার হিসেবে এই সংগ্রহশালার সর্বপ্রাচীন নিদর্শন হিসেবে বিবেচিত। এই প্রচীন জীবাশ্ম যা এই অঞ্চলের প্রাকৃতিক ইতিহাস অধ্যয়ন, এবং গবেষণায় সহায়ক হিসেবে পরিগণিত। এছাড়াও রয়েছে অসামান্য কাঠের জীবাশ্ম। এই সংগ্রহশালায় রয়েছে বাঙলার প্রাচীন স্থানসমূহের কিছু সংখক মূর্তি, যার বেশিরভাগ কাদামাটি দিয়ে তৈরি। মূর্তিগুলো সাধারণত পশু এবং মানুষের গঠন প্রকাশ করতে সমর্থ। এছাড়াও পোড়ামাটি সজ্জিত মন্দিরের অভ্যন্তর ও বাহিরের ভাস্কর্যের বিভিন্ন নমুনা পাওয়া যায় এখানে।

সংগ্রহশালার বৃহত অংশে রয়েছে ময়নামতি, চট্টগ্রাম বিভাগের প্রধান প্রত্নতাত্ত্বিক নিদর্শন থেকে প্রাপ্ত ভাষ্কর্য, যা এই বিশ্ববিদ্যালয়ের অ্যাকাডেমিক বিষয়ের অন্তর্ভুক্ত। অন্যদিকে ময়নামতির পুরাকীর্তির ৫১টি প্রত্নতত্ত্ব বাংলাদেশ জাতীয় জাদুঘরের পরিচালকের নিকট থেকে চট্টগ্রাম বিশ্ববিদ্যালয় জাদুঘর কর্তৃক ঋণকৃত হয়েছে। বর্তমানে এছাড়াও মহাস্থানগড় এবং পাহাড়পুর প্রত্নতাত্ত্বিক স্থান থেকে প্রাপ্ত বস্তু জাদুঘরের সংগ্রহের অন্তর্গত। বাংলাদেশের বিভিন্ন স্থান থেকে পাওয়া ছাপাঙ্কিত মুদ্রা, পাহাড়পুর থেকে প্রাপ্ত পোড়ামাটির ফলক, এবং বগুড়া জেলার প্রাচীনতম বস্তু রয়েছে। পাশাপাশি মহাস্থানগড় থেকে পাওয়া কিচু অষ্ট-খাদ ব্রেসলেট সংরক্ষিত রয়েছে এখানে।

এছাড়া রয়েছে বাঙলার প্রাগৈতাহাসিক কালের জীবনযাত্রার চিত্রসহ দুর্লভ নিদর্শন। গ্যালারির কোনার দিকে আদিম জীবনের একটি ডিত্তরম প্রদর্শনীর ব্যবস্থা রয়েছে, যেখানে চট্টগ্রামের সীতাকুণ্ড পাহাড় এলাকার আদিম পরিবারের দৈনন্দিন চিত্র ফুটে উঠেছে। গ্যালারিটি জাদুঘর ভবনের দ্বিতীয় তলায় অবস্থিত।

সঠিক অনুচ্ছেদ শিরোনাম কোনটি?
titleA. সংগ্রহসমূহ
titleB. ইসলামিক শিল্পকলা গ্যালারি
titleC. প্রাগৈতিহাসিক ও প্রত্নতাত্ত্বিক গ্যালারি
titleD. লোকশিল্প গ্যালারি
উত্তর: titleC
ব্লাকটিপ রীফ শার্ক একটি জরায়ুজ মাছ, যার মানে মায়ের জরায়ুর ভেতরে বাচ্চা বিকাশ লাভ করে এবং জরায়ু থেকে সরাসরি জন্মগ্রহণ করে।
এদের প্রজনন চক্রের সময়সীমা এলাকা ভেদে এক এক রকম হয়। যেমন- বার্ষিক, অর্ধ বার্ষিক, এবং দ্বিবার্ষিক।
এদের গর্ভকালিন সময় সীমা ৮-৯ মাস থেকে ১০-১১ মাস দীর্ঘস্থায়ী হয়। আবার অনেক সময় ১৬ মাসও লেগে যায়। এক বারে এরা ২-৪ টি শিশুর জন্ম দেয়।

ব্লাকটিপ রীফ শার্ক প্রজননের সময় একে অপরকে অনুসরণ করে। বলা বাহুল্য তারা এমন আচরণ করে প্রজননের করণে। মিলনের সময় এলে নারী ব্লাকটিপ রীফ শার্ক
একটা বিশেষ প্যাটার্নে পুরুষ হাঙরের আশেপাশে খুব ধীরে সাতার কাটতে থাকে। পুরুষ নারী উভয়ের অনুমতিতে মিলন ঘটে। মিলনের সময় পুরুষ হাঙর নারী হাঙরকে মুখ দিয়ে কামড়ে ধরে রাখে। অনেক সময় একারণে নারীর শরীরে আঘাত লাগে। তবে এটা গুরুতর হয় না। ৪-৬ সপ্তাহ পরে এটা ঠিক হয়ে যায়।

সঠিক অনুচ্ছেদ শিরোনাম কোনটি?
titleA. গুরুত্ব
titleB. প্রজনন
titleC. নামকরণ
titleD. খাদ্য অভ্যাস
উত্তর: titleB
পেপস স্মেয়ার টেস্ট বা প্যাপ স্মিয়ার টেস্ট, এজাতীয় ক্যান্সার সনাক্তকরণের একটি সহজ পরীক্ষা। জরায়ুমুখ থেকে রস নিয়ে অণুবীক্ষণযন্ত্র দিয়ে পরীক্ষা করে ক্যান্সার, ক্যান্সার হওয়ার পূর্বাবস্থা ও জরায়ুমুখের অন্যান্য রোগ যেমন প্রদাহ (ইনফ্লামেশন) সনাক্ত করা যায়। এটি একটি ব্যথামুক্ত ও সাশ্রয়ী পরীক্ষা পদ্ধতি। সাধারণত বিবাহিত নারীদের ২১ বছরের পর থেকে এ পরীক্ষা শুরু করা যেতে পারে এবং দুই বছরে একবার করে পরীক্ষা করানোর পরামর্শ দেয়া হয়। ৩০ থেকে ৬৪ বছর বয়স পর্যন্ত, যাদের ফলাফল তিনবার 'স্বাভাবিক' এসেছে, তারা প্রতি তিন বছর পর পর এই পরীক্ষা করা উচিত। তবে চিকিৎসকের পরামর্শে এ রুটিনের পরিবর্তন হতে পারে।

সঠিক অনুচ্ছেদ শিরোনাম কোনটি?
titleA. প্রতিরোধক
titleB. পেপস স্মেয়ার টেস্ট
titleC. সংক্রমণ
titleD. বিশ্বব্যাপি বিস্তার
উত্তর: titleB
ইংরাজী ১৬১০ সাল থেকে বড়িশার পারিবারিক বাড়িতে সাবর্ণ রায়চৌধুরী পরিবারের দুর্গাপূজা অনুষ্ঠিত হয়ে আসছে। এটি বাংলার প্রাচীনতম দুর্গোৎসবগুলির মধ্যে একটি এবং সম্ভবত কলকাতা অঞ্চলের প্রথম দুর্গাপূজা। বর্তমানে সাবর্ণ পরিবারে মোট সাতটি দুর্গাপূজা হয়। এগুলির মধ্যে ছয়টি হয় বড়িশায় এবং সপ্তমটি হয় বিরাটিতে। বড়িশার পূজাগুলি হল আটচালা, বড়োবাড়ি, মেজোবাড়ি, বেনাকি বাড়ি, কালীকিংকর ভবন ও মাঝের বাড়ি। দুর্গাপূজা ছাড়াও সাবর্ণ পরিবারে চণ্ডীপূজা, জগদ্ধাত্রী পূজা, অন্নপূর্ণা পূজা, দোলযাত্রা ও রথযাত্রা উৎসব প্রচলিত।

সঠিক অনুচ্ছেদ শিরোনাম কোনটি?
titleA. লালদিঘি
titleB. ব্রিটিশ-সাবর্ণ সম্পর্ক
titleC. পারিবারিক ইতিহাস
titleD. দুর্গাপূজা
উত্তর: titleD
২০০০ সালে, বাংলাদেশ ও ইতালির মধ্যে "বৈজ্ঞানিক ও প্রযুক্তিগত সহযোগিতা" সংক্রান্ত একটি চুক্তি স্বাক্ষরিত হয়েছিল। চুক্তি অনুসারে, দুটি দেশ বিজ্ঞানী, গবেষক ও প্রযুক্তিবিদদের পাশাপাশি অধ্যয়ন অনুদানের বিনিময় করে আসছে। ইতালি তাত্ত্বিক পদার্থবিজ্ঞানের আবদুস সালাম ইন্টারন্যাশনাল সেন্টারে পড়াশুনার জন্য বছরে গড়ে ২৫ জন বাংলাদেশী গবেষককে যুক্ত করে চলেছে। 

সঠিক অনুচ্ছেদ শিরোনাম কোনটি?
titleA. শিক্ষা ও প্রযুক্তিগত সহযোগিতা
titleB. অর্থনৈতিক সম্পর্ক
titleC. ইতিহাস
titleD. ইতালিতে বাংলাদেশি প্রবাসীরা
উত্তর: titleA
টোডা ভাষা দ্রাবিড় ভাষা পরিবারের সদস্য। ভাষাটি অক্ষরগতভাবে অপভ্রষ্ট এবং উচ্চারণ দুরূহ। ভাষাবিদেরা টোডা ভাষাকে (প্রতিবেশী কোটা ভাষাসহ) ঐতিহাসিক প্রোটো-দক্ষিণ-দ্রাবিড় পরিবারের দক্ষিণ উপগোষ্ঠীতে অন্তর্ভুক্ত করেন। কানাড়া ও তেলেগুর পর কিন্তু মালায়লামের পূর্বে এটি দক্ষিণ দ্রাবিড় থেকে উৎসৃষ্ট হয়। আধুনিক ভাষাতাত্ত্বিক পরিভাষায়, টোডার সংক্ষেপন হয়েছে প্রাচীন ও সাম্প্রতিক উদ্ভূত অনানুপাতিক উচ্চ-সংখ্যক অন্বয় ও সংস্থান নিয়মের কারণে যেগুলো অন্য দ্রাবিড় ভাষাসমূহে অনুপস্থিত (কোটাতে অল্পকিছু বাদে)।

সঠিক অনুচ্ছেদ শিরোনাম কোনটি?
titleA. খাদ্য
titleB. অর্থনীতি
titleC. পোশাক
titleD. ভাষা
উত্তর: titleD
বাংলাদেশের অর্থনীতিতে মৎস খাতের গুরুত্ব অনুধাবন করে ১৯৯৭-৯৮ শিক্ষাবর্ষ থেকে ঢাকা বিশ্ববিদ্যালয়ে অ্যাকুয়াকালচার ও ফিশারিজ বিভাগের কার্যক্রম শুরু হয়। ২৯ মার্চ ২০০৪ তারিখের ঢাকা বিশ্ববিদ্যালয়ের সিন্ডিকেট-এর সভায় এ বিভাগের নাম পরিবর্তন করে মৎসবিজ্ঞান বিভাগ করা হয়। বাংলাদেশের মৎস সম্পদ সংরক্ষণ ও সুষ্ঠু ব্যবস্থাপনার জন্য দেশের সমগ্র মৎস খাতের উন্নয়নের মাধ্যমে দেশের আর্থ-সামাজিক অবস্থার ব্যাপক পরিবর্তনের জন্য প্রয়োজনীয় ও উপযুক্ত মৎস্যবিজ্ঞানী তৈরি করা মৎসবিজ্ঞান বিভাগের প্রধান লক্ষ্য।

সঠিক অনুচ্ছেদ শিরোনাম কোনটি?
titleA. ইতিহাস
titleB. মৎস্য বিজ্ঞান
titleC. নৃবিজ্ঞান
titleD. জনসংখ্যা বিজ্ঞান
উত্তর: titleB
মহাস্থানগড়ের মত পুরনো স্থাপত্যশৈলি নির্মাণ এই বাংলার। টেরাকোটার কারুকাজ বাংলার আদি সংস্কৃতির অংশ। প্রাসাদ, মসজিদ, মন্দির সবজায়গা জূড়েই আছে এসব। 
মুঘলদের সময়ে বাংলা পরিচিত ছিলো পশ্চিমের ভেনিস এবং মসজিদের শহর নামে। ব্রিটিশ কলকাতা ছিলো প্রাচ্যের রাজধানী নামে পরিচিত যা পরে মাজহারুল ইসলাম এবং লুইস কাহনের মত স্থপতিদের নাম ছড়িয়ে দেয়।

সঠিক অনুচ্ছেদ শিরোনাম কোনটি?
titleA. মৃৎশিল্প
titleB. নাচ
titleC. স্থাপত্য
titleD. খেলাধূলা
উত্তর: titleC
হিন্দু লোককথা অনুযায়ী, চাঁদ সদাগর ছিলেন শিবের ভক্ত। মনসা চাঁদের পূজা কামনা করলে শিবভক্ত চাঁদ তাকে প্রত্যাখ্যান করেন। মনসা ছলনার আশ্রয় নিয়ে চাঁদের পূজা আদায় করার চেষ্টা করলে, চাঁদ শিবপ্রদত্ত ‘মহাজ্ঞান’ মন্ত্রবলে মনসার সব ছলনা ব্যর্থ করে দেন। তখন মনসা সুন্দরী নারীর ছদ্মবেশে চাঁদের সম্মুখে উপস্থিত হয়ে তার গুপ্তরহস্য জেনে নেন। এর ফলে চাঁদ মহাজ্ঞানের অলৌকিক রক্ষাকবচটি হারিয়ে ফেলেন। কিন্তু এরপরেও চাঁদ সদাগর তার বন্ধু ধন্বন্তরীর অলৌকিক ক্ষমতাবলে নিজেকে রক্ষা করতে থাকেন। ধন্বন্তরী চাঁদের থেকেও অধিক ক্ষমতাসম্পন্ন ছিলেন। তাই ছলনা করে মনসা তাকে হত্যা করেন। এরপর চাঁদ যথার্থই অসহায় হয়ে পড়েন।

এরপরেও চাঁদ মনসার পূজা করতে অস্বীকার করলে, মনসা সর্পাঘাতে চাঁদের ছয় পুত্রের প্রাণনাশ করেন। ভগ্নহৃদয় চাঁদ এতে বাণিজ্যে যাওয়ার উৎসাহ হারিয়ে ফেলেন। কিন্তু শত দুঃখকষ্টের মধ্যেও তিনি আবার বাণিজ্যে বের হন। সফল বাণিজ্যের পর তিনি যখন ধনসম্পদে জাহাজ পূর্ণ করে গৃহে প্রত্যাবর্তন করছেন, তখনই মনসা প্রচণ্ড ঝড় তুলে তার বাণিজ্যতরী শেরপুর শহরের অদূরে গরজরিপার অন্তর্গত কালিদাস সাগর ডুবিয়ে দেন। চাঁদের সঙ্গীরা মারা গেলেও চাঁদ প্রাণে বেঁচে যান। দুর্গা চাঁদকে রক্ষা করতে যান কালিদাস সাগরে। কিন্তু মনসার অনুরোধক্রমে শিব তাকে বারণ করেন। এরপর মনসা চাঁদকে ভাসিয়ে সমুদ্রের তীরে চন্দ্রকেতুর কাছে পৌঁছে দেন।

চন্দ্রকেতু চাঁদকে দিয়ে মনসার পূজা করানোর চেষ্টা করেন। কিন্তু চাঁদ তাতে সম্মত হন না। তাকে ভিক্ষাবৃত্তি গ্রহণ করতে হয়। তা সত্ত্বেও তিনি শিবদুর্গার পূজা করে চলেন। মনসা তখন স্বর্গের দুই নর্তক-নর্তকীর সহায়তা নেন। তাদের একজন চাঁদ সদাগরের পুত্র রূপে এবং অপর জন চাঁদের বন্ধু সয়া বেনের কন্যা রূপে জন্মগ্রহণ করেন।

সঠিক অনুচ্ছেদ শিরোনাম কোনটি?
titleA. লোককথা
titleB. লখিন্দর ও বেহুলা
titleC. দুর্গাপূজা
titleD. মঞ্চ ও চলচ্চিত্র
উত্তর: titleA
ব্যক্তিগত পর্যায়, অত্যধিক মাত্রায় ক্যালোরি গ্রহণ এবং যথাযথ শারীরিক কসরতের অভাবের যৌথ সংমিশ্রণকেই অতি স্থূলতার ক্ষেত্রে কারণ বলে মনে করা হয়। সীমিত কিছু ক্ষেত্রে জেনেটিকস, চিকিত্‌সা সংক্রান্ত অথবা মানসিক অসুস্থতাই এর প্রাথমিক কারণ। বিপরীত ক্ষেত্রে, সামাজিক পর্যায়ে অতি স্থূলতার হার বেড়ে যাওয়ার কারণ হিসেবে মনে করা হচ্ছে সহজলভ্য এবং রুচিকর খাবার, গাড়ির উপর নির্ভরতা বেড়ে যাওয়া এবং উত্‌পাদন যন্ত্রের ব্যবহার বেড়ে যাওয়াকে।

সাম্প্রতিক সময়ে অতি স্থূলতা বেড়ে যাওয়ার কারণ হিসেবে ২০০৬ সালের এক পর্যালোচনায় আরও দশটি সম্ভাব্য কারণ উল্লেখ করা হয়। (১) অপর্যাপ্ত ঘুম, (২) এণ্ডোক্রাইনে ব্যাঘাত সৃষ্টি (পরিবেশগত দুষণ যার সঙ্গে লিপিড মেটাবলিজম যুক্ত), (৩) পরিবেশে তাপমাত্রার তারতম্য কমে যাওয়া, (৪) ধূমপান খিদে কমিয়ে দেয় বলে ধূমপানের হার কমানো, (৫) ওষুধ ব্যবহারের হার বেড়ে যাওয়া যার থেকে ওজন বাড়তে পারে (যেমন, প্রতিনিধিত্ব করে না এমন মনোরোগবিরোধী), (৬) প্রাচীন এবং বয়স্কদের মধ্যে সমানুপাতিক হারে ভারি হয়ে যাওয়ার প্রবণতা, (৭) বেশি বয়সে গর্ভবতী হওয়া (যার কারণে শিশুদের মধ্যেও অতি স্থূল হওয়ার লক্ষণ দেখা যেতে পারে), (৮) যে এপিজেনেটিক ঝুঁকি থাকে সেটাও বংশপরম্পরায় বাহিত হয়, (৯) উচ্চ বি এম আই-য়ের জন্য স্বাভাবিক নির্বাচন এবং (১০) বিশেষ শ্রেণীভুক্ত মিলনের ফলে অতি স্থূলতার ঝুঁকির কারণগুলি এক জায়গায় কেন্দ্রীভূত হতে পারে (এর ফলে যদিও একান্তভাবে অতি স্থূল ব্যক্তির সংখ্যা বেড়ে যাবে না, কিন্তু জনসংখ্যার গড় ওজন বাড়িয়ে দেবে)। অতি স্থূলতা যেভাবে বেড়ে চলেছে তাতে এই সমস্ত কারণগুলির প্রভাবের সপক্ষে যথেষ্ট প্রমাণ রয়েছে। যদিও এই প্রমাণগুলি এখনো পুরোপুরি চূড়ান্ত নয়। এমনকি গবেষকরাও বলছেন, আগের পরিচ্ছেদে যে কারণগুলি নিয়ে আলোচনা করা হয়েছে সেগুলির তুলনায় এই কারণগুলি কম প্রভাবশালী।

সঠিক অনুচ্ছেদ শিরোনাম কোনটি?
titleA. কারণসমূহ
titleB. প্যাথোফিজিওলজি
titleC. অসুস্থতা
titleD. ব্যবস্থাপনা
উত্তর: titleA
আধুনিক সমালোচকেরা "ব্রনিয়েনোসেৎস পটিয়োমকিন" চলচ্চিত্রটির প্রশংসা করেন। পর্যালোচনা ভিত্তিক ওয়েবসাইট রটেন টম্যাটোস-এ ৪৪টি পর্যালোচনার ভিত্তিতে ৯.১/১০ গড়ে ছবিটির রেটিং স্কোর ১০০, যা দ্বারা মূলত "সতেজ ছাড়পত্র" লাভ বোঝায়। ওয়েবসাইটির পরিসংখ্যানে বলা হয়েছে, "একটি অন্যতম শ্রেষ্ঠকর্ম, "ব্রনিয়েনোসেৎস পটিয়োমকিন" সুন্দরতম সোভিয়েত চলচ্চিত্র, এবং এর মনতাজের সম্পাদনা কৌশল এখনকার সময় পর্যন্ত প্রভাব বিস্তারকারী হিসেবে রয়ে গেছে।" মুক্তির পর থেকে "ব্রনিয়েনোসেৎস পটিয়োমকিন" চলচ্চিত্রটিকে এখন পর্যন্ত নির্মিত সুন্দরতম প্রচারণামূলক চলচ্চিত্র হিসেবে উদ্ধৃত করা হয় এবং সর্বকালের সেরা চলচ্চিত্র হিসেবেও বিবেচিত হয়। চলচ্চিত্রটি ১৯৫৮ সালে ব্রাসেলস বিশ্ব মেলায় ২৬টি দেশের ১১৭ জন বিশেষজ্ঞের ভোটে সর্বকালের সেরা চলচ্চিত্র হিসেবে ঘোষিত হয়। ১৯৫২ সালে সাইট অ্যান্ড সাউন্ড ম্যাগাজিনে চলচ্চিত্রটি সেরা দশ চলচ্চিত্র তালিকার চতুর্থ স্থানে অবস্থান করে, প্রতি দশক পরে করা ভোটে পাঁচ দশক সেরা দশে অবস্থানের পর ২০১২ সালের ভোটে ১১তম স্থানে নেমে আসে।

২০১০ সালে "এম্পায়ার" সাময়িকীর "বিশ্ব চলচ্চিত্রের সেরা ১০০ চলচ্চিত্র" তালিকায় চলচ্চিত্রটি তৃতীয় স্থান অধিকার করে। ২০১১ সালের এপ্রিল মাসে চলচ্চিত্রটি ব্রিটিশ ফিল্ম ইনস্টিটিউটের পরিবেশনায় যুক্তরাজ্যের প্রেক্ষাগৃহে পুনঃমুক্তি দেওয়া হয়। পুনঃমুক্তিতে "টোটাল ফিল্ম" সাময়িকী চলচ্চিত্রটিকে পাঁচ তারকা প্রদান করে, এবং লেখে, "প্রায় ৯০ বছর হয়ে গেছে, আইজেনস্টাইনের এই শ্রেষ্ঠকর্ম এখনো গ্যারান্টিসহ নাড়ির স্পন্দন ত্বরান্বিত করবে।" ১৯৭৯ সালে ৩০ জন ফিনীয় চলচ্চিত্র সমালোচক ও বিশেষজ্ঞের করা সর্বকালের সেরা ১০০ চলচ্চিত্রের তালিকায় "ব্রনিয়েনোসেৎস পটিয়োমকিন" চলচ্চিত্রটি ২৩তম স্থান অধিকার করে।

পরিচালক অরসন ওয়েলস, মাইকেল মান এবং পল গ্রিনগ্রাস "ব্রনিয়েনোসেৎস পটিয়োমকিন" চলচ্চিত্রটিকে তাদের প্রিয় চলচ্চিত্রের তালিকায় রেখেছেন।

সঠিক অনুচ্ছেদ শিরোনাম কোনটি?
titleA. চিত্রনাট্য উন্নয়ন
titleB. নির্মাণ
titleC. সমালোচকদের প্রতিক্রিয়া
titleD. তৃতীয় দৃশ্যপট: মৃত মানুষ ন্যায়বিচার চায়
উত্তর: titleC
স্বাধীন ভারতের জাতীয় সংগীত ঘোষিত হওয়ার পর জনগণমন-কে ঘিরে কিছু বিতর্ক দানা বাঁধে। প্রকৃতপক্ষে গানটি লেখা হয়েছিল ১৯১১ খ্রিষ্টাব্দের ডিসেম্বর মাসে রাজা পঞ্চম জর্জের দিল্লি দরবারের কিছুদিন আগে। এই গানটি প্রথম গীত হয়েছিল সেই বছরের ২৭ ডিসেম্বর ভারতীয় জাতীয় কংগ্রেসের অধিবেশনের দ্বিতীয় দিনে। সেই দিনের এজেন্ডা ছিল রাজা পঞ্চম জর্জকে একটু আনুগত্যমূলক স্বাগত জানানোর প্রস্তাবনা। রাজার সম্মানে সেদিন হিন্দিতে রামভূজ চৌধুরীর একটি গান গাওয়া হয়। আবার সেই দিনই রবীন্দ্রনাথের মতো এক বিশিষ্ট ব্যক্তির গান অনুষ্ঠানে গীত হওয়ায় সংবাদমাধ্যমের ভুলে একটি ভ্রান্ত খবর প্রচারিত হয় যে রবীন্দ্রনাথের গানটিও সম্রাটের প্রতি সম্মানার্থে রচিত হয়েছে। পরদিনের ইংরেজি সংবাদপত্রগুলিতে এই সংবাদ প্রচারিতও হয়ঃ
“বাঙালি কবি বাবু রবীন্দ্রনাথ ঠাকুর বিশেষত সম্রাটকে স্বাগত জানিয়ে একটি গান রচনা করেছেন।” 
স্বাভাবিকভাবেই রবীন্দ্রবিরোধীগণ প্রচার করতে থাকেন যে গানটি আসলে সম্রাটের বন্দনাগান। প্রসঙ্গত উল্লেখ্য এই সংবাদপত্রগুলির একটি কয়েকটি "বন্দেমাতরম" রবীন্দ্রনাথের রচিত ও "জনগণমন"-কে হিন্দি গান আখ্যাও দিয়েছিল। 

প্রকৃত ঘটনা জানা যায় ১৯৩৭ খ্রিষ্টাব্দের ২০ নভেম্বর বিশ্বভারতীর প্রাক্তনী পুলিনবিহারী সেনকে লেখা রবীন্দ্রনাথের একটি চিঠি থেকে:
ভারতের জাতীয় সংগীতের ‘সিন্ধু’ শব্দটিকে পরিবর্তিত করে ‘কাশ্মীর’ শব্দটি যোজনা করার দাবি ওঠে ২০০৫ খ্রিষ্টাব্দে। যাঁরা দাবি তুলেছিলেন, তাদের যুক্তি ছিল, ১৯৪৭ খ্রিষ্টাব্দের ভারত বিভাগের পর সিন্ধু প্রদেশ সম্পূর্ণত পাকিস্তানের অন্তর্ভুক্ত হয়েছে। এই দাবির বিরোধীরা পাল্টা যুক্তি দেন, জাতীয় সংগীতে ‘সিন্ধু’ শব্দটি কেবলমাত্র সিন্ধু প্রদেশ নয়, বরং সিন্ধু নদ ও ভারতীয় সংস্কৃতির এক অবিচ্ছেদ্য অংশ সিন্ধি ভাষা ও সংস্কৃতিরও পরিচায়ক। ভারতের সুপ্রিম কোর্ট এই যুক্তি মেনে জাতীয় সংগীতের ভাষায় কোনোরূপ পরিবর্তনের বিপক্ষে মত দেন।

১৯৮৫ খ্রিষ্টাব্দে কেরল রাজ্যের জিহোবাস উইটনেস-এর কয়েকজন ছাত্র বিদ্যালয়ে জাতীয় সংগীত গাইতে অস্বীকার করলে, তাদের স্কুল থেকে বিতাড়িত করা হয়। একজন অভিভাবক সুপ্রিম কোর্টের দ্বারস্থ হলে, সুপ্রিম কোর্ট কেরল হাইকোর্টের রায় বদলে স্কুল কর্তৃপক্ষকে ছাত্রদের পুনরায় ভরতি নেওয়ার নির্দেশ দেন। সুপ্রিম কোর্টের সেই ঐতিহাসিক রায়ে বলা হয়েছিল, “আমাদের (ভারতীয়) ঐতিহ্য শেখায় সহিষ্ণুতা, আমাদের দর্শন শেখায় সহিষ্ণুতা, আমাদের সংবিধান শেখায় সহিষ্ণুতা, তাকে আমরা যেন নষ্ট করে না ফেলি।”

সঠিক অনুচ্ছেদ শিরোনাম কোনটি?
titleA. জাতীয় সংগীতের স্বীকৃতিলাভ
titleB. জনপ্রিয় মাধ্যমে জাতীয় সংগীত
titleC. ইতিহাস
titleD. বিতর্ক
উত্তর: titleD
খলিফাপট্টি যা কিনা 'সমরদা লেন' নামেও পরিচিত; রাজবাড়ী স্টেশন রোডের একটি গলি। এখানে আগে শহরের বেশিরভাগ টেইলার্স‌ অবস্থিত ছিল। এখানে অবস্থিত একটি উল্লেখযোগ্য সংস্থা হলো 'আঞ্জুমান-ই-কাদেরিয়া'। এই সংস্থার নিয়ন্ত্রণে প্রতিবছর রাজবাড়ী রেল স্টেশন থেকে ভারতের পশ্চিমবঙ্গ রাজ্যের মেদিনীপুরের উদ্দেশ্যে ওরশ যাত্রীবাহী ট্রেন ছেড়ে যায়। 

সঠিক অনুচ্ছেদ শিরোনাম কোনটি?
titleA. চিত্তাকর্ষ‌ক স্থান
titleB. ২। ঘোষপট্টি
titleC. ১। ঝালাইপট্টি
titleD. ৮। খলিফাপট্টি
উত্তর: titleD
ডিমলা উপজেলার ভৌগলিক অবস্থান । নীলফামারী জেলাধীন উত্তর সীমান্তবর্তী একটি অবহেলিত উপজেলা। এর মোট আয়তন ৩২৬.৮০ বর্গ কিলোমিটিার। পুরো উপজেলাটি বালুকাময় অনুর্বর ভূমি দ্বারা গঠিত। ভৌগলিকভাবে ডিমলা উপজেলার মাটি বেলে দোআশ, যাতে বালুর পরিমানই বেশি। ডিমলা উপজেলার কেন্দ্র হতে দক্ষিণে ডোমার উপজেলার সদর, দক্ষিণ-পশ্চিমে নীলফামারী জেলার সদর এবং দক্ষিণ-পূর্বে জলঢাকা উপজেলার সদর অবস্থিত। উপজেলার উত্তরে ভারতের কুচবিহার জেলা, পূর্বে লালমনিরহাট জেলার হাতীবান্ধা উপজেলা, দক্ষিণে জলঢাকা উপজেলা ও পশ্চিমে ডোমার উপজেলা।

ডিমলা উপজেলার পূর্ব দিক দিয়ে তিস্তা নদী প্রবাহিত হয়েছে। এটি উপজেলার কালীগঞ্জ মৌজা দিয়ে বাংলাদেশে প্রবেশ করে, ডিমলা উপজেলার ৫ টি ইউনিয়নের আংশিক এলাকার উপর দিয়ে প্রবাহিত হয়েছে। মধ্যবর্তী স্থান দিয়ে নাউতারা নদী, পশ্চিমে ডোমার ডিমলা উপজেলা সীমানা বরাবর বুড়ি তিস্তা নদী প্রবাহিত হয়েছে। এছাড়াও ধুম, সিংগাহারা নামে আরও কিছু ছোট ও মৌসুমি নদী রয়েছে। দেশের সর্ববৃহৎ সেচ প্রকল্প তিস্তা সেচ প্রকল্প এ উপজেলায় বিদ্যমান। এছাড়া জলঢাকা উপজেলায় অবস্থিত বুড়ীতিস্তা ক্ষুদ্র সেচ প্রকল্পের একটি খাল ডিমলা উপজেলার রয়েছে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. প্রাকৃতিক সম্পদ
titleC. ভূগোল
titleD. ঐতিহাসিক তেভাগা আন্দোলন
উত্তর: titleC